NaiveNeuron/SloPal huggingface dataset:
Pčolinský, Peter, podpredseda NR SR (2023-06-28):
Ďakujem. Pani poslankyne, páni poslanci, zaujmite svoje miesta. Vystúpením pani ministerky sa podľa § 35 ods. 6 zákona o rokovacom poriadku otvára rozprava znova. Pýtam sa, či sa chce prihlásiť niekto do rozpravy. (Krátka pauza.) Končím možnosť prihlásiť sa do rozpravy. Dvaja páni poslanci, pani poslankyňa Remišová a pán poslanec Cmorej. Pani poslankyňa Remišová, nech sa páči, môžte v rámci rozpravy. (Reakcie z pléna.) Procedurálny návrh? Ale procedurálne návrhy sa dávajú na... pred začiatkom hlasovania, nie počas... Teraz ja neviem. (Ruch v sále.) Poprosím vás, páni poslanci pod balkónom. Páni poslanci pod balkónom! Pán poslanec Podmanický, Vašečka, poprosím vás, potrebujem toho pána, ktorého tam bombardujete teraz. Pani poslankyňa Remišová má procedurálny návrh. Zapnite pani poslankyňu Remišovú.
Heger, Eduard, poslanec NR SR (2017-12-12):
Ďakujem pekne za slovo. Vážené panie poslankyne, vážení páni poslanci, v rozprave vystúpil jeden pán poslanec, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-05-22):
(Hlasovanie.) 146 prítomných, 86 za, 39 proti, 20 sa zdržali, 1 nehlasoval. Sme v treťom čítaní . Otváram rozpravu. Pani poslankyňa Vitteková. Končím možnosť sa prihlásiť do rozpravy.
I. Štefanec, poslanec: (2007-11-27):
Určite sa všetci zhodneme na tom, že mýliť sa je ľudské. To nikto nespochybňuje. A ja osobne nepoznám neomylného človeka. Ale chyby môžu byť úmyselné a neúmyselné. A v tomto prípade evidentne išlo o úmyselnú chybu, úmyselnú manipuláciu so zákonom. A čakal som, že vo vašom emotívnom prejave nastane chvíľa, keď sa aj ospravedlníte. Bohužiaľ, k tomuto nedošlo a tohto sme sa nedočkali. To ma osobne sklamalo. Namiesto toho sa znižujete k trápnej taktike znevažovať tých, ktorí vyjadrujú iný názor ako vy. Vaše prejavy netolerancie predovšetkým voči opozičnému lídrovi boli podľa môjho názoru trápne. Pán predseda, ja vám chcem pripomenúť, že tento človek doviedol túto krajinu do Európskej únie, Severoatlantickej aliancie a za vedenia tohto človeka Slovensko zrealizovalo zmeny, ktoré nám závidí celý svet, celá Európa a z ktorých žijú ľudia. Týmito zmenami sa zlepšila životná úroveň ľudí a z nich stále ešte teraz žijete. Pán predseda, to, čo ste hovorili, to nebolo k veci, lebo dnes neodvolávame opozíciu, ale odvolávame vás. Vy, bohužiaľ, ľudí nespájate, ale rozdeľujete. A ten chlieb, ktorý ste do nás hodili, bol poriadne natvrdnutý. (Potlesk.)
Laurenčík, Milan, podpredseda NR SR (2022-06-23):
Ďakujem, pani poslankyňa. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa do rozpravy hlási niekto ústne. Konštatujem, že nie. Vyhlasujem rozpravu za skončenú. Predpokladám, že keď rozprava neprebehla, ani pán navrhovateľ, ani pani spravodajkyňa nebudú mať záujem dať stanovisko k rozprave. Preto prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia dopĺňajú niektoré zákony . Vládny návrh zákona je uverejnený ako tlač 966. Spoločná správa výborov má tlač 966a. Prosím pána podpredsedu vlády Slovenskej republiky, pána Štefana Holého, aby vládny návrh zákona odôvodnil. Nech sa páči.
Pellegrini, Peter, podpredseda NR SR (2020-07-07):
Pán poslanec Blanár.
Bugár, Béla, podpredseda NR SR (2019-10-28):
Pán poslanec Gröhling.
Burian, Jozef, poslanec NR SR (2017-11-28):
Ďakujem. Vážená pani predsedajúca, vážený pán minister, vážené kolegyne, kolegovia, myslím si, že už tá úvodná reč pána ministra vystihovala to, čo bolo nutné. My sme prerušili konanie o tomto zákone v treťom čítaní, vrátili sme to do druhého čítania 30 podpismi poslancov Národnej rady Slovenskej republiky. Myslím, že bola všeobecná zhoda aj vo výbore pre sociálne veci a bývanie. A myslím si, že je tu priestor na to, aby sme možno s nejakou väčšou rozvahou, možno dotiahli vec, ktorá možno bola problematická z hľadiska legislatívneho výkladu práva. Keďže sme v tom treťom čítaní teda preložili do druhého čítania, dám aj návrh, ktorý nebol schválený v tom, v tom druhom čítaní nebol schválený. Takže dovoľte, aby som predložil pozmeňujúci návrh k vládnemu návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 o živnostenskom podnikaní v znení neskorších predpisov v opakovanom druhom čítaní: V čl. I bode 114 v § 78a ods. 4 a 10, bode 118 v § 78d ods. 9 písm. a) a ods. 18 a bode 205 v § 110ag ods. 3 a 5 sa vypúšťajú slová „pri samoobsluhe“. Návrhom sa zabezpečuje previazanosť terminológie, pokiaľ ide o stupeň odkázanosti fyzickej osoby na pomoc inej fyzickej osoby, ktorý je obsahom posudku v odkázanosti na sociálnu službu podľa § 51 zákona o sociálnych službách. V dotknutých častiach návrhu novely sa preto predmetná terminológia zosúlaďuje, a to vypustením slov „pri sebaobsluhe“. Takže toľko na úvod. Myslím, že ďalšie pozmeňovacie návrhy budú tiež podané, a takisto, ako už bolo tu v úvode povedané, budem rád, ak tento návrh, ktorý vznikol ako návrh spoločne, spoločne výboru pre sociálne veci a bývanie, bude predmetom teda pozitívneho ohlasu. Ďakujem.
Blaha, Ľuboš, podpredseda NR SR (2023-11-15):
Pán poslanec Július Jakab, nech sa páči.
Jarjabek, Dušan, poslanec NR SR (2014-11-08):
A ja si myslím, že pán poslanec Mihál by sa výnimočne dnes už vôbec nemal rozčuľovať. Ďakujem veľmi pekne za pozornosť.
Ľ. Martinák, poslanec: (2009-02-17):
Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Všetky výbory Národnej rady Slovenskej republiky, ktorým bol poslanecký návrh zákona pridelený s ním súhlasili a odporučili ho Národnej rade schváliť s pripomienkami, tak ako ich máte uvedené v spoločnej správe výborov v časti IV s návrhmi gestorského výboru. Gestorský výbor odporúča o návrhu výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy 1 až 37 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky poslanecký návrh zákona na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov a mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov schváliť v znení schválených pozmeňujúcich a doplňujúcich návrhov uvedených v tejto správe prednesených v rozprave. Spoločná správa výborov Národnej rady Slovenskej republiky o prerokovaní poslaneckého návrhu zákona na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov a mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 365 z 3. februára 2009. V citovanom uznesení výbor ma poveril za spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predseda, ďakujem, otvorte, prosím, rozpravu.
P. Hrušovský, podpredseda NR SR: (2002-01-31):
(Pokračovanie rokovania o 9.36 hodine.) Ešte chcem oznámiť, že na dnešnom rokovacom dni o ospravedlnenie písomne požiadali títo páni poslanci a poslankyne: pani poslankyňa Aibeková, Prokeš a Volf. Na zahraničnej služobnej ceste sú poslanci predseda Národnej rady Jozef Migaš, pán poslanec Antecký, Belohorská, Brocka, Ferkó, Orava a pán poslanec Zelník. Poprosil by som členov volebnej komisie, aby sa ujali svojej funkcie a prítomných pánov poslancov o vykonanie voľby kandidátov na členov európskeho konventu. Páni poslanci, chcem ešte upozorniť, že ten druhý hlasovací lístok, na ktorom sú tri mená, bude považovaný za platný iba ten, kde bude zakrúžkované jedno poradové číslo pred menom navrhovaných kandidátov. Ďalšiu úpravu hlasovacieho lístka prosím, aby ste nevykonávali. Poprosím o účasť na hlasovaní. (Hlasovanie.) (Prerušenie rokovania o 9.42 hodine.) (Pokračovanie rokovania o 9.58 hodine.)
Hrušovský, Pavol, predseda NR SR (2012-02-29):
Pán poslanec Kažimír.
Krúpa, Juraj, poslanec NR SR (2023-03-16):
Ďakujem veľmi pekne a ďakujem, pán kolega Svrček, za váš komentár, čo v podstate aj potvrdzuje to, čo som vyčítal aj tomuto návrhu, že mu chýba konzultácia s expertmi alebo teda s historikmi. Ja som presvedčený, že kolegovia keby toto konzultovali s historikmi a boli by upozornení práve na zhodu týchto dátumov, možno by zvážili preformulovať tento návrh alebo ho aspoň nejakým spôsobom upraviť alebo navrhnúť možno iný dátum, pretože je zarážajúce, že tento dátum vyhosťovania zo Slovenska koreluje s dátumom, kedy vstúpila do platnosti teda tá dohoda Československa s Maďarskou republikou o výmene obyvateľstva. Takže môžete tu hovoriť a so všetkým súhlasím, čo sa týka rómskeho holokaustu, čo sa týka židovského holokaustu, čo sa týka zavlečenia NKVD, všetko, všetko máte pravdu. Len jedna vec, a pozor, to je podkopávanie aj dohôd a vôbec ustanovení právnych, ktoré v podstate nadväzujú na Benešove dekréty. A chcete ísť touto cestou? Ja sa vás pýtam, či to chcete naozaj riskovať. Takže prosím vás pekne, zvážte znova, či nestiahnete tento návrh, že by ste si to prerobili alebo aspoň upravili dátum, nejakým spôsobom sa nad tým zamyslieť a skonzultovali to s historikmi a potom sa s tým vrátili. Lebo ja nemám voči tomu návrhu ako takému žiadny, žiadne výhrady, jednoducho len si dávajte pozor na detaily, ktoré sa vám tam vpašovali. Ďakujem veľmi pekne.
Laurenčík, Milan, podpredseda NR SR (2021-05-10):
Poslednú faktickú poznámku k tomuto príspevku má pán poslanec Robert Fico, nech sa páči.
Figeľ, Ján, podpredseda NR SR (2015-05-22):
S reakciou ešte, nech sa páči, Alojz Hlina.
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za 66, proti 45, zdržalo sa 19, nehlasovali 3. Konštatujem, že ani tento návrh nebol schválený. J. Hurban, poslanec: To boli, pán podpredseda, všetky hlasovania o bodoch zo spoločnej správy. A teraz budeme hlasovať o pozmeňujúcich návrhoch, ktoré odzneli v rozprave. Ako prvé hlasovanie bude hlasovanie spoločne o bodoch 1 až 9, ktoré som predniesol ja.
Paška, Pavol, predseda NR SR (2013-09-11):
(Hlasovanie.) 142 prítomných, 84 za, 2 proti, 56 sa zdržalo. Schválili sme vládny návrh novely geologického zákona. Ďakujem pekne, dámy a páni. Odhlasovali sme prerokované body. Vyhlasujem prestávku do 17.45 hodiny. Ešte pán poslanec Sulík procedurálny návrh.
Baška, Jaroslav, poslanec NR SR (2024-06-26):
Ďakujem veľmi pekne za slovo. Pán poslanec Jakab, môžete si pozrieť celú tú rozpravu, ste hovorili, že teda nás nechal vystúpiť pán predseda, aj keď už bol prerušený výbor, tak tam uvidíte aj to stanovisko toho právnika kancelárie Národnej rady. Pani poslankyňa Mesterová, no nikto nevedel, že ten rokovací poriadok bude takto zneužitý. Hovoril som to v rozprave a nebudem sa k tomu naozaj, naozaj vracať. Čo sa týka pána poslanca Pročka, ako fakt naozaj v krátkosti, minulé volebné obdobie, koľko malo starostov a primátorov v Národnej rade Slovenskej republiky? Viac ako SMER. Koľko máte teraz? Neviem. Čo sa týka Gábora Grendela, ktorý dal teda tú otázku, to bola skôr taká rétorická otázka, to ani nepotrebujeme odpovedať, že koľko razy sme znova žiadali zmenu rokovacieho poriadku. No my sme nežiadali ani raz, lebo by to znova prerušil. Ten bod o rokovaní. Asi taká predstava, hej, keď sme chceli zmeniť rokovací poriadok vtedy, tak zvolal schôdzu, prerušil výbor v tomto bode a nemohli sme zmeniť rokovací poriadok. Načo to robiť druhýkrát, tretíkrát, piatykrát, šiestykrát? Načo? Ja si myslím, že tie dôvody, ktoré sme uviedli v tejto debate, boli korektné, boli správne a znova zopakujem, keď si vyberiete nového predsedu výboru zo strany opozície, my to budeme akceptovať, zahlasujeme za to. Ďakujem.
Laššáková, Jana, podpredsedníčka NR SR (2014-03-21):
S reakciou pán poslanec Zajac, nech sa páči.
Lipšic, Daniel, poslanec NR SR (2015-05-05):
Ďakujem. Pán predseda, ja mám návrh na doplnenie programu, správa vlády o privatizácii časti spoločnosti Cargo. Dnes bola informácia, že švajčiarska firma, ktorej predávame 12-tisíc nákladných vagónov, polovicu svojich akcií postúpila nejakému neznámemu fondu so sídlom na Malte. Veľmi to pripomína znovu schránkové firmy, Falck, kedy dánsky Falck postúpil polovicu akcií portfóliu okolo Juraja Širokého. Ak je záujem reálny zo strany mnohých poslancov, ktorí to deklarujú, o objavovanie schránkových firiem, resp. postihovanie oligarchov, tak teraz môžu prejaviť hlasovaním svoje vehementné faktické poznámky. Ale zdá sa mi, že parlament by o tom mal rokovať. Vládna strana hovorí, že je proti privatizácii. Tu je znovu podozrenie, že sa privatizuje potenciálne nejakým schránkovým firmám na Malte. Parlament by o tom mal vedieť a mal o tom rokovať.
P. Pelegrini, poslanec: (2006-12-13):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh    zákona  bol   doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie a podľa tejto doložky je problematika návrhu zákona upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 20. novembra 2006 č. 138 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 24. januára 2007 a v gestorskom výbore do 26. januára 2007. Pani predsedajúca, otvorte všeobecnú rozpravu.
Pčolinský, Peter, podpredseda NR SR (2023-03-21):
Prezentujeme sa a hlasujeme. (Hlasovanie.) Prítomných 138, za 90, proti nikto, zdržalo sa 42, nehlasovali 6. Návrh sme posunuli do druhého čítania.
Hrnčiar, Andrej, podpredseda NR SR (2017-03-30):
Ďakujem. Vyhlasujem všeobecnú rozpravu za skončenú. O záverečné slovo požiadala pani podpredsedníčka vlády a ministerka spravodlivosti Lucia Žitňanská, nech sa páči.
Pellegrini, Peter, predseda NR SR (2015-09-30):
Prezentujme sa a hlasujme. (Hlasovanie.) Prítomných 134 poslancov, za hlasovalo 56 poslancov, proti boli 4, zdržalo sa 74 poslancov. Konštatujem, že sme nepostúpili tento návrh zákona do druhého čítania. Pán poslanec Brocka uvedie hlasovanie o bode 110 schváleného programu, je to návrh poslancov Gibalovej a Fronca na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia. (Hlasovanie o návrhu poslancov Národnej rady Slovenskej republiky Moniky Gibalovej a Martina Fronca na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1681.)
Galko, Ľubomír, poslanec NR SR (2013-05-16):
Pán minister, keď budete takto pokračovať, tak ich rady zdecimujete natoľko, že už nebude mať na to množstvo úradníckych zadkov, vrátane toho vášho, kto pracovať. Ďakujem vám za pozornosť.
Šefčík, Marek, poslanec NR SR (2022-03-16):
Ďakujem pekne, pán predseda. Pán Erik Tomáš, vy hovoríte stále, že vy sa spoliehate na fakty a hovoríte fakty. Tak skúsme takto. V roku 2021 bola dôchodcovská inflácia, nebudem teraz uvádzať úplne presné čísla, ale 1,3 %. V roku 2022 je 10 %. V zákone, ktorý nastavila Ficova garnitúra ešte a schválila Ficova garnitúra, je to nastavené tak, že, to teraz nekritizujem, lebo taký schodok v tej inflácii nikdy nebol alebo dlho nebol, že dôchodky rastú podľa dôchodcovskej inflácie zo začiatku predchádzajúceho roka. A vy ste potom povedali, čiže na budúci rok porastú dôchodky priemerne o 40-50 eur. Teda dajme tomu o 10 %. No a vy ste povedali, že skoršie vyplatenie 13. dôchodku nič nerieši. Práve naopak. Ako štátnu kasu to nestojí veľa alebo nestojí nič a porieši to veľmi veľa. Lebo keď dôchodcom narastú dôchodky v novembri, pardon, v januári 2023 a v decembri im vyplatíte ten 13. dôchodok, tak im to veľmi nepomôže. Ale keď teraz je taká inflácia, zdražovanie a vyplatíte im ten 13. dôchodok v máji alebo v júni teda, tak im to určite pomôže. Takže, pán Erik Tomáš, nie je to nezmysel. Nieže to nerieši nič. Práve naopak, ja si myslím, že tým dôchodcom to skoršie vyplatenie dôchodku pomôže. Ďakujem.
M. Číž, podpredseda NR SR: (2009-04-15):
Nasledujúcim bodom programu je prvé čítanie o vládnom návrhu zákona o pedagogických zamestnancoch a o zmene a doplnení niektorých zákonov . Vládny návrh zákona má parlamentnú tlač číslo 958 a návrh na pridelenie zákona výborom je v rozhodnutí predsedu číslo 990. Slovo má podpredseda vlády a uvedie vládny návrh zákona.
Danko, Andrej, predseda NR SR (2019-03-26):
Predmetný návrh mám v písomnej podobe. Takže pán poslanec Beblavý.
Lukáč, Jozef, poslanec NR SR (2016-04-19):
Ďakujem, pani predsedajúca. Včera som mal možnosť byť na ústavnoprávnom výbore, kde vlastne kolega Lipšic rozobral veci ešte podrobnejšie ako teraz. Teraz použil jednu takú miernu vetu, že pôjde o skôr kozmetické úpravy. Ja si dovolím povedať, že nepôjde skôr o kozmetické, ale čisto o kozmetické a naďalej bude v tejto krajine pokračovať kontinuita korupcie tejto vlády.
Gaži, Peter, poslanec NR SR (2013-04-30):
Pán predseda, dajte, prosím, hlasovať o zákone ako o celku v znení schválených pripomienok prezidenta, gestorský výbor odporúča schváliť.
Grendel, Gábor, podpredseda NR SR (2020-05-19):
Štyri faktické poznámky na vystúpenie pána poslanca Osuského, končím možnosť hlásiť sa s faktickými. Ako prvý pán poslanec Baránik.
Grendel, Gábor, podpredseda NR SR (2021-11-30):
Vážené panie poslankyne, vážení páni poslanci, skôr ako budeme pokračovať v prerušenej schôdzi, dovoľte, aby som vás informoval o záveroch poslaneckého grémia. Dnes popoludní budeme rokovať od bodu 54 a potom pokračovať nasledujúcimi bodmi, poslaneckými návrhmi zákonov za poslancov ĽSNS, pána poslanca Valáška, pána poslanca Tarabu. Zajtra sa prerokujú dve správy doobeda na neverejnej časti schôdze od 9.00 hodiny až do úplného prerokovania. Ide o správy kontrolných výborov s tým, že hlasovať sa zajtra o 11.00 nebude, bude sa hlasovať zajtra až o sedemnástej. Doobeda, keď sa tieto dva, keď sa tieto dve správy prerokujú, tak sa schôdza preruší do 14.00 hodiny. Od štrnástej budeme pokračovať dvomi bodmi pána ministra životného prostredia a dvomi bodmi pána ministra zdravotníctva. Toľko k zajtrajšku. Čo sa týka štvrtka, tam sú od 9.00 hodiny termínované body pána ministra vnútra, od 14.00 hodiny vo štvrtok bude hodina otázok a takisto aj písomné odpovede na interpelácie. Potom na 16.00 hodinu je termínovaná rozprava k voľbe komisára pre deti a komisára pre osoby so zdravotným postihnutím s tým, že voľba sa uskutoční vo štvrtok po hlasovaní o 17.00 hodine. Očakávajú sa ešte takisto aj nejaké návrhy v skrátenom legislatívnom konaní. Keď prídu, budete o nich, samozrejme, včas informovaní. Takže teraz budeme pokračovať v popoludňajšom rokovaní piateho dňa 51. schôdze prvým čítaním o návrhu poslancov Mariana Kotlebu, Martina Beluského a Rastislava Schlosára na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách, cestný zákon, v znení neskorších predpisov. Návrh zákona je pod tlačou 767, návrh na jeho pridelenie na prerokovanie výborom je v rozhodnutí č. 798. Dávam slovo pánovi poslancovi Martinovi Beluskému, aby návrh zákona uviedol. [Rokovanie o návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 767.]
K. Tóthová, poslankyňa: (2004-03-03):
Vyjadrím sa aj k vystúpeniu pani poslankyne Navrátilovej. Osobne si myslím, že nie je úlohou poslancov robiť systémové opatrenia v nelogickostiach a v dierach vládnej legislatívy, ktorej úlohou je vlastne toto robiť a má podpredsedu vlády pre legislatívu, ktorého úlohou je okrem iného koordinovať tieto otázky. Preto osobne vzhľadom na to, čo som povedala, sa mi zdá byť tento legislatívny návrh opodstatnený. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Farkašovský.
Blanár, Juraj, podpredseda NR SR (2023-05-03):
Pán poslanec Urban s faktickou poznámkou.
Blaha, Ľuboš, podpredseda NR SR (2023-12-13):
Martina Holečková, nech sa páči.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 135 prítomných, 17 za, 77 proti, 39 sa zdržalo, 2 nehlasovali. Návrh sme neschválili.
P. Hrušovský, predseda NR SR: (2004-05-26):
(Hlasovanie.) 141 prítomných, 65 za návrh, 11 proti, 49 sa zdržalo, 16 nehlasovalo. Návrh sme neschválili. Nech sa páči, ďalší návrh. M. Abelovský, poslanec: Ďalším vystupujúcim, v poradí štvrtým, bol pán  poslanec Béreš. Ten predložil dva pozmeňujúce a doplňujúce návrhy. Prvý sa týkal Okresného súdu  Skalica, o tom sme už hlasovali, čiže nemôžeme už tomto hlasovať, a druhý pozmeňujúci návrh sa týka Okresného súdu Námestovo.
Danko, Andrej, predseda NR SR (2019-05-16):
Vážené pani poslankyne, pán poslanci, pokračujeme v rozprave. Prosím o zaujatie miesta navrhovateľa, spravodajcu. V rámci rozpravy požiadal o vystúpenie pán poslanec Žarnay ako navrhovateľ, nech sa páči. (Pokračovanie rokovania o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 552/2003 Z. z. o výkone práce vo verejnom záujme , tlač 1461.)
Figeľ, Ján, podpredseda NR SR (2013-05-23):
Ďakujem pekne. Nasleduje Magdaléna Vášáryová so svojou interpeláciou. Nech sa páči.
Pčolinský, Peter, podpredseda NR SR (2022-11-15):
Ďakujem pekne. S ďalšou faktickou pán poslanec Šefčík.
M. Sabolová, poslankyňa: (2004-05-14):
Správu o stave odškodňovania jednotlivých obetí komunistického systému prerokovali výbor pre financie, rozpočet a menu, ktorý odporúčal správu schváliť, a výbor pre ľudské práva, národnosti a postavenie žien, ktorý odporúčal správu schváliť a požiadať vládu, aby predložila Národnej rade návrh zákona, ktorým sa poskytne jednorazový peňažný príspevok osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách. Iné výbory o správe nerokovali. Gestorský výbor, výbor pre ľudské práva, odporúča Národnej rade správu schváliť a uznesením požiadať vládu Slovenskej republiky, aby predložila návrh zákona, ktorý som citovala, o poskytnutí jednorazového peňažného príspevku osobám v pracovných táboroch, Národnej rade. Táto spoločná správa bola schválená uznesením výboru 29. apríla, ktorej súčasťou je aj návrh uznesenia, o ktorom by Národná rada mala hlasovať. Môžete otvoriť rozpravu, pán podpredseda, a do rozpravy sa hlásim ako prvá.
Blaha, Ľuboš, podpredseda NR SR (2024-05-03):
Pani poslankyňa Vladimíra Marcinková, nech sa páči.
Kollár, Boris, predseda NR SR (2021-03-16):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Ďakujem. Chce sa vyjadriť k rozprave spravodajca? Ďakujem. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 190/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 436, návrh na jeho pridelenie na prerokovanie výborom je v rozhodnutí č. 430. Prosím podpredsedu vlády a ministra financií Eduarda Hegera, aby vládny návrh zákona uviedol.
V. Veteška, podpredseda NR SR: (2005-01-18):
Ospravedlňujem sa, pán poslanec, o slovo požiadala predkladateľka pani poslankyňa Martináková. Ospravedlňujem sa, prosím. Z. Martináková, poslankyňa: Prepáčte, prosím, ja som požiadala o slovo. Pán podpredseda povedal, že po faktických poznámkach to bude. Ja len chcem povedať, lebo pani poslankyňa poukázala podľa mňa veľmi správne na to, keď budeme lepšie ekonomicky prosperovať, ako bude vyšší HDP na kultúru, fakty k dnešnému stavu, pretože to je veľmi dobrá poznámka s tým akurát, že to bolo povedané, že malo by to tak byť, ale dnes to tak nie je, aby nám to bolo jasné. Dnes vynakladáme 0,6 % HDP na kultúru, čo je približne jedna tretina celoeurópskeho priemeru, prosím. A ešte by som doplnila to jednou informáciou, že vláda schválila pred istým časom návrh Stratégie štátnej kultúrnej politiky, jeden materiál, ktorý pôvodne predtým, ako išiel do vlády, obsahoval aj záväzok, aby sa do roku 2010 zvýšil objem, percento vynakladaných na kultúru z HDP na 1,8 %. A práve táto veta, táto časť bola z tohto materiálu vypustená. Takže ja sa len prikláňam k tomu, aby to tak bolo, aby sme si tie kritériá stanovili. Ešte malá poznámka k tomu, že keď tu urobíme veľké reformy, bude aj na kultúru. Okrem toho, že to vychádza z takého marxistického chápania, že nech je najskôr základňa a potom nadstavba, ktoré je nesprávne, nepravdivé, prežité a s ktorým nesúhlasím a s ktorým som nikdy nesúhlasila, vždy bola prvá idea, nápad, talent a až potom matéria, teda okrem týchto vecí by som chcela poukázať na niečo, čo sa tých reforiem dosť týka. Myslím si, že reformy by sa mali týkať všetkých a dokonca aj politických strán. A uvediem údaj, ktorý som si odniesla minulý týždeň z konferencie Aliancie na podporu fair play, ktorá bola celá venovaná financovaniu politických strán, myslím, že tento údaj je veľmi zaujímavý, oproti tomuto volebnému obdobiu, teda týmto rokom 2004 až 2006 sa v budúcom volebnom období v rokoch 2006 až 2010 zvýšia prostriedky na financovanie politických strán o 534 mil., prosím, takže keď reformy, tak všade. (Potlesk.)
Danko, Andrej, podpredseda NR SR (2024-09-20):
Skúsime niektoré faktické, poslankyňa Záborská.
Baláž, Vladimír, poslanec NR SR (2018-10-16):
Vážený pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-02-23):
Na vaše vystúpenie štyri faktické poznámky. Končím možnosť prihlásiť sa. Nech sa páči, ako prvý pán poslanec Peter Pčolinský.
B. Bugár, podpredseda NR SR: (2005-12-13):
Dávam slovo poverenému členovi výboru pre verejnú správu poslancovi Miroslavovi Čížovi, aby informoval Národnú radu o výsledku prerokovania tohto návrhu vo výboroch, ako aj o stanovisku gestorského výboru. Nech sa páči.
Susko, Boris, poslanec NR SR (2021-03-19):
Ďakujem pekne za slovo. Pán predsedajúci, v rozprave nebol podaný žiaden pozmeňujúci návrh k návrhu uznesenia, dajte preto hlasovať o návrhu uznesenia tak, ako je navrhnuté v predloženej tlači.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Petrovi Miššíkovi. Nech sa páči.
Osuský, Peter, poslanec NR SR (2017-10-12):
Ďakujem pekne, pán predseda. Ak som predtým hovoril o takom ľudskom zevlounství, tak som o tom hovoril ako o ľudskej vlastnosti. Sme takí. Keď sa stane autonehoda na ceste, tak okoloidúce autá brzdia, lebo ich zaujíma krvavá historka. Takí sme asi, väčšinovo. Ale chcem povedať, že medicína, samozrejme, pamätá i v úplných demokraciách možnosť napríklad anatomických ústavov nadobudnúť pozoruhodné, a teraz to neberme doslova za zlé, exempláre, ktoré obohacujú poznanie a zbierky. Veľmi často boli objektmi takéhoto niečoho zaživa ľudia, ktorí vedome korektne po vyplatení sumy predali zaživa svoje tele po budúcej smrti Anatomickému ústavu. Pamätníci v Bratislave, už len takí starší ako ja, a to som bol len chlapček, pamätajú pred Fakultnou nemocnicou predavača novín, ktorý mal veľký mohutný hydrocefalus. Bol sám maličký a pamätal som ho ako od hliníkových drobných mincí šedivými rukami predával lekárom okoloidúcim noviny pri vchode do nemocnice. Keď som potom dorástol a stal som sa medikom, tak jeho telo, resp. kostru som stretol v Anatomickom ústave Lekárskej fakulty. Áno, on sa zrejme v istom štádiu vekovom rozhodol predať svoje telo pre potreby medicíny a vedy. Samozrejme, to nebola žiadna komercia, teda to je úplne iná vec. Ale ako povedal správne kolega Dostál, v tej druhej časti začína tá hrúza, že sa ľudia vraždia a že ten majiteľ, ktorý predvádza tento barnumský cirkus, má potvrdenie z oddelenia polície ako predmet dokumentujúci pôvod tela a to je silná káva... (Prerušenie vystúpenia časomerom.)
Jurinová, Erika, podpredsedníčka NR SR (2012-09-25):
Posledný písomne prihlásený do rozpravy je pán Peter Pollák, ktorý už raz stratil poradie a nenachádza sa tu. Takže poprosím, kto sa chce do rozpravy prihlásiť ústne? Uzatváram možnosť prihlásiť sa. Nech sa páči, jeden prihlásený, pán poslanec Hlina.
Paška, Pavol, predseda NR SR (2013-06-19):
Máte tri poslanecké kluby na návrh na vyradenie bodu programu? (Reakcie z pléna.) Budeme hlasovať. (Hlasovanie.) 142 prítomných, 61 za, 80 proti, 1 sa zdržal. Návrh sme neschválili. Pán predseda výboru Blaha.
A. Belousovová, podpredsedníčka NR SR: (2008-09-04):
A slovo má pani poslankyňa Tóthová.
J. Tkáčová, poslankyňa: (2003-02-26):
„Národná rada Slovenskej republiky po prerokovaní návrhu na vyslovenie súhlasu Národnej rady Slovenskej republiky s Protokolom upravujúcim obchodné aspekty Európskej dohody o pridružení, tak ako je uvedený v tlači 165, v treťom čítaní podľa čl. 86 písm. d) Ústavy Slovenskej republiky vyslovuje súhlas s Protokolom upravujúcim obchodné aspekty Európskej dohody o pridružení (tlač 165).“ Pán predsedajúci, prosím, dajte hlasovať.
Blanár, Juraj, podpredseda NR SR (2021-06-25):
Pán poslanec Martin Beluský, môžete reagovať na faktické poznámky.
Kollár, Boris, predseda NR SR (2022-02-15):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem pekne. Žiada si záverečné slovo spoločný spravodajca? A prosím ho zároveň, aby oznámil termín hlasovania o tomto návrhu zákona.
Hlina Alojz, poslanec NR SR (2024-10-23):
Ja sa držím, ja sa držím fondu...
Bugár, Béla, podpredseda NR SR (2017-06-21):
Na vystúpenie pána poslanca s faktickými poznámkami traja. Pán poslanec Grendel.
Laurenčík, Milan, podpredseda NR SR (2021-05-03):
Poslednú faktickú poznámku má pán poslanec Miloš Svrček. Nech sa páči.
Záhumenský, Marian, poslanec NR SR (2010-12-10):
Ďakujem pekne, vážený pán predseda. Pán poslanec Ďurkovský, vy ste povedali pravdu, že dôvodová hovorí nepravdu v tom zákonnom atribúte, že táto daň nemá vplyv na podnikateľské prostredie. Má veľmi vážny dopad na podnikateľské prostredie a pre poľnohospodárov má smrteľný dopad. Súčasné dane sú dane z pozemkov, z poľnohospodárskych pozemkov, kde už len ten samotný atribút, že táto daň vôbec existuje ako jediná snáď v Európe pre slovenských poľnohospodárov, aj v kontexte zrušenia tzv. červenej nafty bude mať obrovský negatívny dopad pre celý agrosektor. Obzvlášť, ak obecné pokladnice sú prázdne vplyvom finančnej, hospodárskej krízy a nižšieho výberu iných daní a príjmov, tak najjednoduchšie riešenie je zvýšiť daň z nehnuteľností, tým pádom aj daň z pozemkov. A častokrát v mnohých obciach sa nedomýšľajú konzekvencie, čo z toho plynú, kde dochádza k likvidácii výroby, dochádza k znižovaniu zamestnanosti a dochádza k ďalšiemu znižovaniu daní z príjmov fyzických osôb, ktoré sú čistým príjmom obcí a miest. To znamená, že už vôbec zavedenie tejto dane bolo katastrofou nielen pre agrorezort, ale vôbec neštandardné, akým spôsobom ste vtedy riešili príjmy obcí, ale tak nastaviť rozpätie, ešte možné rozpätie a vytvoríte diskriminačné prostredie pre jednotlivých agropodnikateľov v jednotlivých obciach, kde sú až 100-násobné rozdiely medzi jednou obcou a druhou obcou v rovnakých klimatických podmienkach, je čosi nenormálne. Jednoducho takto postavená daň, myslím si, že by nemala existovať. Ďakujem.
M. Jureňa, poslanec: (2008-04-11):
A hovoríme o obchode a sú tu historické prípady. Bolo to napríklad povedané slovo mystifikácia. To nie je mystifikácia, to je história. To je história, ktorú sme jednoducho zaznamenali, tak ako sme zaznamenali socializáciu v 50. rokoch, tak sme zaznamenali začiatkom 90. rokov umelé rozbíjanie toho, čo bolo funkčné. Pochopiteľne, že ak niekde nie je manažment, tak niečo skončí. Ale zároveň chcem povedať, že s históriou sú i fakty o ukončení niektorých podnikov v dôsledku obchodných dominantných vzťahov a obchodného postavenia, ktoré tu priniesli nadnárodné reťazce. A uvediem príklady. Boli časy, bolo obdobie, keď jednoducho náš producent naše zemiaky nemohol predať za jednu slovenskú korunu. A dožili sme sa časov, keď na pulte v Tescu si kúpite anglické zemiaky za 23 Sk. Za dva, tri roky, to je realita. A môžete si ísť kľudne tie anglické zemiaky za tých 23 korún kúpiť, nech sa páči. Zaplať pánboh, stále žijeme v relativite a niekedy mi to pripadá, ako keby naši kolegovia poslanci prišli z Marsu a ako keby tu nežili a ako keby obhajovali neviem koho. Veď tu sú ďaleko širšie súvislosti, tu od pôdy, od vidiel po vidličku na stôl je proces, ktorého sa zúčastňujú naši občania. A o to tu ide. Ďakujem.
Glváč, Martin, podpredseda NR SR (2017-12-12):
Pán poslanec Dostál.
Holečková, Martina, poslankyňa NR SR (2024-09-26):
Ďakujem veľmi pekne. Pani ministerka, vy ste sama teda povedali, že máte dcéru, ja som tiež celiatička aj syna mám celiatika a preto mi úplne nedáva zmysel vaša argumentácia a myslím, že ju musíte zažívať. V čom je problém? Problém je v tom, že tie limity sa znížili práve na chlieb a cestoviny, kde ste ich znížili na 2 kg na mesiac. Toto je problém. Dnes, povedzme si, ja neviem, 14-ročný, alebo ja má teda 6-ročného chlapca, no 2 kg chleba na mesiac? No to proste nestačí. A poviete, že môžu si to upiecť doma, lebo máme nárok na 10 kg múky. Ja vám poviem príklad, matka dvoch detí, ktorá je pracujúca na plný úväzok, nech je ešte sama, tak ešte má priestor vypekať. Neviem, či ste piekli domáci bezlepkový chleba, asi viete, ako vyzerá na druhý deň, aké je to náročné a tá kvalita je proste určite nie taká, ako keď si dokážete kúpiť balený. A samozrejme, aj argument s plesňami, ja som to čítala, mnohí, ktorí, ktorí pravidelne tieto potraviny teda nakupujeme, tak jednoducho to je naozaj výnimka a proste limit dva kilogramy chlieb plus cestoviny, cestoviny, ktoré proste deti najviac ľúbia, je nedostačujúci. A naozaj to celiatici proste hovoria, nehovorím to len ja, prosím vás, ak sa môžete, pozrite sa ešte na tie limity, mne nejde, ten celkový objem beriem, v poriadku, ale proste ide mi doslovne o kategóriu chlieb. Dve kilá chleba na mesiac je proste, naozaj pre dieťa je to málo, nie pre napríklad tínedžera. Ďakujem veľmi pekne.
Dubačová, Viera, poslankyňa NR SR (2016-12-07):
Ďakujem, pán predsedajúci. Vážené kolegyne, kolegovia, Slovensko potrebuje viac etickosti. Boj s korupciou zrejme nevyhráme úplne nikdy, ale nesmieme sa ho vzdať. Preto Slovensko potrebuje viac etickosti. Viac etického správania sa volených zástupcov bez ohľadu na to, či hovoríme o poslancoch Národnej rady, miestnej samosprávy či vyšších územných celkov. Ak chceme obnoviť dôveru občanov v demokraciu a demokratické inštitúcie, nestačí, že polícia skonštatuje, že zákon nebol porušený. Nemali by byť prekročené ani etické hranice. A práve etický kódex by mal v každej obci a meste určiť, kde tie hranice sú. Ako poslankyňa mestského zastupiteľstva som etický kódex podpísala. Verím, že poslanec by mal hájiť verejný záujem, zachovávať dôveryhodnosť svojho mandátu. Svojimi skutkami by mal dokazovať, že je možné dať do súladu autoritu so slobodou a osobnú iniciatívu so službou v prospech verejného záujmu, že sa zdrží zosmiešňovania práce svojich kolegov a dodržiava základnú úctu a rešpekt. Áno, Slovensko potrebuje viac etickosti a touto novelou zákona chceme k tomu prispieť. Ďakujem.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 141, za 127, zdržalo sa 13 poslancov, 1 nehlasoval. Návrh bol schválený.
Grendel, Gábor, podpredseda NR SR (2021-11-24):
Panie poslankyne, páni poslanci, ďakujeme za porozumenie. Budeme pokračovať v popoludňajšom rokovaní druhého dňa 51. schôdze Národnej rady Slovenskej republiky prvým čítaním o vládnom návrhu zákona o mediálnych službách a o zmene a doplnení niektorých zákonov. Vládny návrh zákona je uverejnený ako tlač 762, návrh na jeho pridelenie na prerokovanie výborom je v rozhodnutí č. 794. Nech sa páči, pani ministerka kultúry, prosím, uveďte tento vládny návrh zákona. [Rokovanie o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách), tlač 762.]
Z. Kramplová, ministerka pôdohospodárstva SR: (2008-05-15):
Pán poslanec, mojím zámerom ako ministerky pôdohospodárstva a členky vlády nemôže byť to, aby som škodila občanom Slovenskej republiky, ani žiadnym okresom v Slovenskej republike tak, ako to robila predchádzajúca vláda, tá, v ktorej ste sedeli aj vy, teda vaša politická strana. Tá vláda, ktorá zvýhodňovala Bratislavský kraj, zvýhodňovala Trnavský kraj a nečinne sa prizerala na zväčšovanie regionálnych rozdielov Slovenska. Pán poslanec, chcem sa vás opýtať a využívam toto právo, prečo Dzurindova vláda škodila vedome ostatným regiónom na východ od Bratislavského a Trnavského kraja a nielen na východ, ale aj na sever. Prečo Dzurindova vláda neprijala opatrenia na nasmerovanie investorov na stredné a východné Slovensko? Prečo nezabránila tomu, aby sa vyľudňovali dedinky na severnom a východnom Slovensku v dôsledku nedostatku pracovných príležitostí? Prečo severné regióny a občania v severných regiónoch musia platiť vyššie účty za teplo a mať vyššie náklady na život v dôsledku menej výhodných klimatických podmienok, hoci majú nižší životný štandard? Prečo občania Nových Zámkov a Levíc by nemali mať možnosť viac rozmýšľať a využívať na investície aj menej kvalitné pôdy? Pretože v každom regióne, kde sa nachádzajú vysoko bonitné pôdy, súčasne sa nachádzajú aj pôdy strednej a nízkej kvality. (Prerušenie vystúpenia predsedajúcou a potlesk.)
Matovič, Igor, poslanec NR SR (2012-10-30):
Vážená pani predsedajúca, milé dámy, milí páni, ja by som chcel iba doplniť to, čo možno nezaznelo vtedy, keď som bol prihlásený písomne, a to bolo to, že nemám nič proti homosexuálom, rešpektujem ich a myslím si, že aj tie konzervatívne názory z nášho klubu, ktoré sú, nikto z nás necíti nejakú nenávisť voči týmto ľuďom, rešpektujeme ich, chceme, aby neboli diskriminovaní. V prípade, ak by sa cítili niekde diskriminovaní v reálnom živote, veľmi radi im pomôžeme a budeme predkladať rozumné návrhy zákonov, ktoré budú odstraňovať prípadnú diskrimináciu niekde, kde by ich niekto za to, že sú homosexuálmi, bisexuálmi, transvestitami a podobne, chcel diskriminovať. Na druhej strane, samozrejme, jedným dychom opakujem to, čo som aj povedal vtedy, v žiadnom prípade tento návrh zákona nepodporím, lebo tuná niekto sa chce hrať na niečo, na čo jednoducho nemá právo. Nikto sa na Slovensku, ten, kto nemá schopnosť stať a vytvoriť zdravé prostredie pre vývoj dieťaťa, nemôže hrať na kandidáta na vstup do manželského zväzku. Takíto kandidáti na Slovensku sú a dúfam, že dlhé roky a storočia zostanú iba muž a žena. Čiže vážení homo-, bi-, trans- a xy-sexuáli, nebudem všetky tie situácie menovať, nesnažte sa, prosím, hrať na niečo, čo nikdy nebudete. Buďte, prosím, sami sebou, žite si svoj život, ale rešpektujte, že manželstvo je výsadou muža a ženy. Ďakujem veľmi pekne.
Šíbl, Jaromír, poslanec NR SR (2022-06-24):
Áno, ďakujem. No, ja by som možno zareagoval len na pani poslankyňu Vaľovú. A, pani poslankyňa, vám odporúčam naozaj si tú odbornosť trošku, trošku vylepšiť, ak sa chcete k tomuto vyjadrovať, pretože keď si pozriete záznam z toho výboru, ja si presne pamätám, čo sme vtedy hovorili. Ja som povedal, že poľovníci sú spoluzodpovední za to, že nám ubúdajú vzácne chránené druhy živočíchov, a to najmä dravé vtáky, ako je orliak morský, orol skalný, orol kráľovský a napríklad haja červená, pretože v záujme svojho scestného prístupu k tlmeniu tzv. škodnej vykladajú otrávené návnady, používajú Karbofuran a iné smrtiace jedy. A vďake tejto ich nelegálnej činnosti naozaj dochádza k výraznému úbytku, až lokálnemu vyhynutiu niektorých vzácnych živočíchov, o tom som hovoril. A súčasne som hovoril, že raticová zver v tej istej oblasti je silno premnožená, a vy ste to zmotali dokopy, takže treba si pozerať, nie je zver ako zver, naozaj sú tu ohrozené chránené druhy živočíchov, ktoré sú v kritických počtoch niekoľkých desiatok jedincov, predstavuje vlastne celo... celoslovenská populácia, a potom sú tu druhy, ktoré naozaj sú poľovná zver, a mnohé z nich sú masívne niekoľkonásobne premnožená, takže treba to rozlišovať len, pani poslankyňa. Ďakujem.
Matovič, Igor, poslanec NR SR (2023-11-21):
Ďakujem pekne. Takže pôjdem do radu. V podstate prvýkrát som zaregistroval, že tu máme tých troch poslancov, na ktorých by som chcel reagovať, čiže do radu. Pán Lackovič, pán Svoboda a potom pani Puškárová. Takže mal som možnosť vás poznať, no, pán Lackovič z Progresívneho Slovenska, tak joj, tak vám strašne vadí, že chlapi by sa chceli rozhliadnuť v tejto sále a povedať si medzi sebou, že teda ktorá tu je najkrajšia? Tak aby ste boli v PS-ku spokojní, tak teda urobíme aj také to výberko medzi chlapmi, budeme sa pozerať na chlapov a vyberieme najkrajšieho, možno teda Pellegrini vyhrá, hoci by sme teda mohli aj pochybovať. Potom, pán Svoboda, chcem sa vás opýtať, že či si nepripadáte trápne, lebo my sme takéhoto, teraz neviem presne, ktorý to z vás je, ale z tej strany to išlo, lebo my sme presne takéhoto na vláde mali, ktorý keď niečo čítal, tak normálne ste si mysleli, že to rovno Haščák mu písal, nakoniec sa ukázalo, že to bolo z pera Haščáka. Čiže neviem, ktorý to z vás je ten Svoboda, ale čítať takto bohapusto a ešte naozaj je to vidieť, že to čítate, a evidentne to, čo vám Haščák napíše, ako ho máte obhajovať pri tejto zlodejine voči chorým ľuďom alebo na úkor chorých ľudí, je teda hanba dosť do neba volajúca. A pani poslankyňa Puškárová, takže od vás som sa dozvedel, že to bola vaša prvá faktická, a podľa mňa veľmi taká výpovedná na poslanca HLAS-u, lebo vy ste taká strana faloše alebo falošnosti, ktorá uznáva falošnosť a považuje ju za veľmi dôležitú cnosť. Čiže vám nevadí, že vaša ministerka sa správa jako Haščákova slúžka, ale vám vadí, že ja to na plnú hubu bez servítky poviem. No viete, z čoho majú väčší úžitok vaši voliči? Keď niekto slúžke Haščáka povie, že je slúžka Haščáka, lebo má šancu, že sa to svedomie zobudí a ja to tak budem robiť aj naďalej, lebo jednoducho má taký istý hlas jako chlap. (Potlesk.)
M. Sabolová, poslankyňa: (2007-09-20):
Moja prvá interpelácia je na pani ministerku práce, sociálnych vecí a rodiny, pani ministerku Tomanovú. Interpelujem vás, pani ministerka, vo veci odvodov za neplnenie povinného podielu zamestnávania občanov so zdravotným postihnutím. Žiadam vás o vyčíslenie odvodu vo finančnej čiastke za rok 2006. Aký je z tejto časti odvodu alebo koľko z tejto čiastky odvodu tvorí povinná úhrada z inštitúcií privátneho sektoru, štátnej a verejnej správy a samosprávy, nakoľko nedošlo k odpovedi v hodine otázok. Bola by som veľmi rada, keby ste mali priestor na podrobnejšiu analýzu. Druhá moja interpelácia je na pána ministra kultúry. Interpelujem vás, pán minister, vo veci koncesionárskych poplatkov. Aké máte poznatky z praxe po novele zákona 212/1995 o koncesionárskych poplatkoch, ktorej účelom bola eliminácia možnosti neprimerane vysokých poplatkov z omeškania za koncesionárske poplatky Slovenského rozhlasu, prosím o konkrétnu odpoveď. Je skutočne pravdou, ako to uvádzate vo svojej odpovedí na moju poslednú interpeláciu, že nová právna úprava, ktorú ešte rezort síce nezverejnil, zabezpečí väčšiu adresnosť poplatníkov, čím sa stane vymáhateľný poplatok. Ale dúfam, pán minister, že nemyslíte na to, že budeme platiť koncesionárske poplatky všetci, ktorí odoberáme elektrickú energiu. Ako teda bude vyzerať táto právna norma? Moja tretia interpelácia je na ministra zdravotníctva. Vážený pán minister zdravotníctva, interpelujem vás vo veci zdravotnej záchrannej služby. Kedy predložíte do Národnej rady novelu zákona o zdravotnej záchrannej službe, ktorá bude riešiť úpravu počtu, rozloženia a systému fungovania záchrannej zdravotnej služby? Prešiel prvý rok vlády, vykonali ste kontroly na záchrankách, ale z tejto kontroly nevyšiel žiadny verejný výstup. A ani vaše prísľuby zredukovať počet záchranných služieb a podstatne znížiť platby pre záchranky, nie sú zatiaľ zrealizované. Ako budete postupovať? Vážený pán minister Valentovič, aj moja ďalšia interpelácia je na pána ministra zdravotníctva. Ja by som poprosila, pán predseda, keby pani poslankyňa pri pani ministerke netelefonovala. Nie je to veľmi vhodné, pani poslankyňa Vaľová, keby ste mohli ísť telefonovať von, je to nevhodné, aby ste vyrušovali pani ministerku, keď je interpelovaná.
P. Paška, predseda NR SR: (2008-01-31):
Pristúpime teraz k tajnému hlasovaniu, ktoré vykonáme na osobitných hlasovacích lístkoch označených v pravom hornom rohu veľkými písmenami A, B, C a D. Pri voľbe predsedu Poštového úradu platný je ten hlasovací lístok, na ktorom je označená len jedna z alternatív. Hlasovací lístok je označený písmenom A. Pri voľbe Rady STV, a to chcem zdôrazniť, dostanete 2 hlasovacie lístky. Jeden je označený písmenom B a je na voľbu 1 člena rady, ktorého funkčné obdobie bude do 31. marca 2008. Lístok označený písmenom C je na voľbu 5 členov rady na šesťročné funkčné obdobie. Hlasovací lístok na voľbu 5 členov Rozhlasovej rady je označený písmenom D. Pri voľbe členov mediálnych rád budeme postupovať tak, ako to uviedol poverený člen výboru pre kultúru a médiá. Chcem znovu upozorniť, dámy a páni, aby ste svoju voľbu vyjadrili tak, že na hlasovacom lístku pri každom mene a priezvisku kandidáta označíte alternatívu, za ktorú hlasujete: Za, proti alebo zdržiavam sa. Ak je lístok menený alebo doplňovaný, je neplatný. Teraz poprosím overovateľov, aby sa ujali svojej funkcie. Poprosím ich, aby odvolili ako prví a pristúpime k vykonaniu tajného hlasovania. (Akt tajného hlasovania.)